PB 1.utk Sina

Mastermyldring

Karen Blixens forfatterskap kan sies å skille seg ut blant den øvrige samtidige modernistiske diktningen. Fortellingene hennes bærer preg av en humor, oppfinnsomhet og kompleksitet som jeg synes gjør det til fascinerende lesning.

I en rekke av Blixens fortellinger, særlig i samlingen *Syv fantastiske fortellinger,* foregår det lek og spill med identitet, særlig med tanke på kjønn og klasse. Noen karakterer utgir seg for å være andre enn seg selv, for å bedra eller for å unngå å defineres eller eies av andre. Andre definerer seg derimot nærmest utelukkende gjennom slektsforhold osv. I mer overført betydning kan man si at de bedriver maskespill. Med dette oppstår spørsmål om hvordan man skal forstå identitet og performativitet. Hva utgjør identitet, og hvordan skal man forstå andre?

Samtidig er mange av fortellingene preget av lek med fortellerkunsten og metapoetiske refleksjoner rundt diktning og kunst. Historiene tar gjerne utgangspunkt i rammefortellinger som fremstiller en fortellerisk ur-situasjon (eksempelvis «Drømmerne», «Syndefloden over Norderney», «Det ubeskrevne blad»), og kan sammenlignes med mosaikker eller russiske dukker i måten fortellingene veves sammen av digresjoner og referanser til kjente historier fra eksempelvis bibelen og 1001 natt.

Jeg tror maskemotivet og fortellingenes egenkonstituerte poetikk kan leses i sammenheng med tanke på kunstens forhold til erfaring og fortellingene man konstruerer om seg selv.

Blixens forfatterskap er blitt utsatt for en god del forskning. Tone Selboe skrev feks sin doktoravhandling om kunst og erfaring hos Karen Blixen, og jeg mistenker at generelt mye har blitt skrevet om novellene og tematikken jeg kunne tenke meg å utforske. Jeg må derfor bruke mer tid framover på å sette meg mer inn i øvrig Blixenforskning i tillegg til å lese meg opp på primærlitteraturen.